А назаўтра, 13 студзеня, з такой жа дабрачыннай місіяй кіраўнік заканадаўчай улады раёна Ніна Рамановіч з дэпутатам Савета Аленай Раковіч пабывалі ў аддзяленні сястрынскага догляду Тураўскай гарадской бальніцы. Госці прывезлі з сабою самадзейных артыстаў мясцовага аўтаклуба і народнага фальклорна-этнаграфічнага ансамбля “Лянок” з Буразі. Яны ад душы павесялілі пацыентаў шчадроўкамі, разыграўшы калядныя сцэнкі з Казою, а яшчэ прыгожа спявалі і жартавалі. І такому канцэрту, было бачна па тварах, бабулі і дзядулі радаваліся больш за падарункі.